Tervetuloa ohjelman pariin.
Tommy ja Karen ovat kuvanneet tämän kymmenosaisen sarjan -
kauniilla saarella Ruotsissa.
Tänään Tommy opettaa kirjastaan "Usko menetelmänä".
Tänään Tommy puhuu siitä, mitä uskova usko on.
Karen esittelee helmiä uudesta kirjastaan.
Hän selittää tunteiden käsittelyn merkitystä mielenterveydelle.
Jokaisen osan lopussa Tommyllä on sana sinulle.
Tämä on Pastori Tommy Liljan seurassa.
Tommy on omistanut elämänsä Jeesuksen seuraamiselle.
Se on antanut hänelle uusia ystäviä ja vienyt hänet hienoihin paikkoihin.
Pääset nyt Tommyn seurassa -
pelastamaan ihmiskaupan uhreja, viemään juutalaisia takaisin Israeliin -
ja järjestämään kokoussarjoja Afrikan ja Aasian maissa.
Elämäsi muuttuu ikihyviksi, kun seuraat Jeesusta Tommyn kanssa.
PASTORI TOMMY LILJAN SEURASSA
Hei! Olen pastori Tommy, Tommy Lilja Ministriesin perustaja ja johtaja.
Olen iloinen saadessani luoda ohjelmasarjan, -
jossa vaimoni Karen ja minä opetamme aiheista, -
joiden uskomme auttavan sinua jokapäiväisessä elämässä.
Tahdomme sinun tietävän, että missä oletkin ja mitä teetkin, -
olet meille aarre. Rakastamme sinua.
Olemme sitoutuneet auttamaan sinua ja Kristus-ruumista -
kasvamaan kaikkialla maailmassa ja Jeesuksessa.
Tänään vastaan kysymykseen, mitä on uskova usko.
Myöhemmin tapaatte vaimoni.
Hänellä on sinulle erityistä asiaa.
Ohjelman lopussa kerron salaisuuksia näkymättömästä ulottuvuudesta.
Aloitetaan. Kuten sanoin, tänään puhumme uskovasta uskosta.
Mutta mitä on uskova usko?
Kuuntele tarkasti, sillä vien teidät matkalle, -
joka auttaa käsittämään, ettei usko ole vain jotain abstraktia, -
jota ei voida ymmärtää.
Kun nämä asiat oivaltaa, silloin alkaa saada ilmestystä.
Se muuttaa koko pelin.
Kun Jumala tänään ilmoittaa nämä asiat sinulle, -
voi olla, että jokin sinussa muuttuu.
Usko on substanssi eli asia.
Se on näkymätön mutta silti olemassa oleva asia.
Mennään hieman syvemmälle.
Kuka loi uskon ja miksi? Selitän sen näin.
Uskoa ei aina ole ollut olemassa.
Se luotiin syntiinlankeemuksen jälkeen substanssiksi, -
hengelliseksi työkaluksi, jolla ihminen saa yhteyden Jumalaan.
Kun Jeesus on palannut ja olet jättänyt ajan -
ja elät ikuisuudessa, -
et enää tarvitse uskoa yhteyden muodostamiseen.
Miksi? Koska Jumala on kanssamme niin kuin Hän oli Aadamin kanssa.
Ikuisuudessa et enää tarvitse uskoa päästäksesi Jumalan luo, -
koska Hänen luokseen pääsee henkilökohtaisesti, -
niin kuin Aadam pääsi Eedenissä.
Kun Aadam ja Eeva lankesivat syntiin, kaikki muuttui.
Kun he lähtivät Eedenistä, Jumala sulki hengellisen ulottuvuuden -
paitsi heiltä myös meiltä kaikilta.
Joten miten ihminen voi silloin tulla Jumalan luo?
Siinä usko astuu ihmiskunnan historiaan.
Kuunnelkaa.
Kuin paholainen olisi sanonut: "Hei, Jumala."
"Kielsit heitä syömästä hyvän ja pahan tiedon puusta."
"Minä valehtelin heille, ja he päättivät seurata minun neuvoani eikä sinun."
"Sinun pitää perääntyä, sillä minä olen heidän jumalansa nyt."
"He eivät voi tulla luoksesi, sillä he lankesivat syntiin."
Jumala vastasi: "Pojallani on sinulle yllätys."
"Oletko kuullut siitä?"
Paholainen sanoi: "En. Minkälainen yllätys?"
- "Se on keksintö, jonka nimi on usko."
"Se tarkoittaa, että ihmiset pääsevät luokseni, vaikkeivät he näe minua."
"Usko aktivoituu niissä, jotka etsivät minua vilpittömällä sydämellä."
"Mistä olet ottanut tuon kaiken?" saatat kysyä.
Etkö ole lukenut Heprealaiskirjeestä, jossa Raamattu sanoo: -
"silmät luotuina uskon alkajaan ja täyttäjään, Jeesukseen"?
Alkajana oleminen tarkoittaa keksijänä olemista.
Jeesus keksi uskon. Miksi?
Mitä Jeesus halusi?
Jeesus halusi avata sinulle tien luokseen.
Sen täytyi olla pääsyy, sillä Raamattu sanoo selvästi, -
että ilman uskoa on mahdoton tulla Jumalan luo.
Tarvitaan uskoa. Ilman uskoa peli olisi ollut pelattu ajat sitten.
Pysytkö kärryillä?
Mahtavaa on, että Jeesus on paitsi uskon alkaja -
Hän on myös sen täyttäjä.
Usko voi tehdä muutakin kuin vain viedä Jumalan luo, -
ja se onkin kaikkein suurin asia.
Uskossa on hengellisiä voimia.
Jeesus osoitti, että Hänen keksintönsä toimii.
Uskon kautta Hän käveli vetten päällä ja herätti Lasaruksen kuolleista.
Uskon kautta Hän ruokki 5 000 miestä viidellä leivällä ja kahdella kalalla.
Uskon kautta Hän ajoi ulos riivaajia ja paransi sairaat, -
käski tuulta ja muutti veden viiniksi.
Kuten kaikki suuret keksijät, -
Jeesus todisti keksintönsä toimivuuden.
Hän osoitti, että uskon kautta -
voi tehdä sen, mikä on mahdotonta.
Siksi Hän sanoo yhä uudelleen: -
"Usko ainoastaan."
Opetuksen jälkimmäinen osa hetken kuluttua.
ANNA JEESUKSEN RAKKAUTTA MAAILMALLE -
TOMMYN JA KARENIN KANSSA.
Tommy jatkaa opetusta kirjastaan "Usko menetelmänä."
Hei taas. Kristittyjen keskuudessa suurin väärinymmärrys tänä päivänä -
koskee uskon ja uskomisen eroa.
Usko on substanssi, Jeesuksen keksimä hengellinen väline ja työkalu.
Se on ollut talletettuna elämääsi. Mutta siitä ei ole apua tässä ja nyt, -
ellet käytä sitä, mitä olet saanut.
Se pitää ottaa käyttöön.
Se on kuin polkupyörä. Ellei sillä aja, polkupyörä ei vie minnekään.
Pyörä voi seistä autotallissa.
Se voi olla puhdas ja kiiltelevä.
Ketju voi olla rasvattu ja renkaat upouudet.
Silti yksi tekijä puuttuu.
Ellei pyörällä aja, se ei vie minnekään.
Sama uskon kanssa. Se on kuin polkupyörä.
Usko on jotain, mitä ihmisellä on, lahja Jumalalta, hyvin voimakas asia.
Hengellinen väline, joka voi synnyttää ihmeitä, kun sen panee käytäntöön.
Mutta usko pitää aktivoida.
Uskoa ei ole pantu käytäntöön, ennen kuin alkaa uskoa.
Uskoa täytyy käyttää.
Täytyy uskoa, jotta Jeesuksen meille uskoma aarre aktivoituu.
Näetkö, mitä tarkoitan? Kun uskot, pystyt kävelemään vetten päällä.
Kun uskot, voit kääntää kurjat asiat elämässä voitoiksi.
Kun alat uskoa, voit muuttaa kaiken.
Olosuhteesi eivät ole isommat kuin Jeesuksen lupaukset.
Katto, jonka tänään näet, voi olla huomisen lattia.
Mutta päästäksesi sinne sinun pitää taluttaa pyörä tallista -
ja alkaa ajaa sillä. Täytyy alkaa uskoa.
Jumala kehotti minua opettamaan teille tästä aiheesta.
Häntä kyllästyttää nähdä niin monia kristittyjä, -
joiden pyörät seisovat tallissa kiiltelevinä.
Usko ei ole esittelemistä varten.
Uskoa tulee käyttää todellisessa elämässä.
Miten uskoa käytetään? Uskomalla.
Ehkä olet kokeillut kaikkea muuta ensin.
Kun mikään muu ei auta -
ja huomaat olevasi jyrkänteen reunalla, -
huudat viimein apuun Jumalaa.
Jumalan tulisi olla ensimmäinen, jota huudetaan apuun, ei viimeinen.
Se pätee kaikilla elämänalueilla.
Jumalan vastaus on sama, -
mikä ikinä onkaan ongelmana.
"Usko", Hän sanoo. "Usko ainoastaan."
Kun synagogan rabbi tuli pyytämään Jeesukselta apua, -
Jeesus katsoi häntä ja sanoi: "Usko ainoastaan."
Kotvan kuluttua rabbin palvelijat tulivat mukanaan huonoja uutisia.
Rabbin tytär oli kuollut.
Jeesus katsoi rabbia ja sanoi uudelleen: "Usko ainoastaan."
Tahdon teidän huomaavan sanan "ainoastaan".
Se tarkoittaa: "ainoastaan".
Se ei tarkoita "7 askelta rukousvastaukseen", -
"5 tapaa vapauttaa Jumalan voima" -
tai "3 pyhää rituaalia menestykseen Jeesuksen nimessä".
"Ainoastaan" tarkoittaa: "ainoastaan".
Jos Jeesus olisi halunnut, että teet vielä jotain muuta, -
Hän olisi varmasti sanonut.
Jumalan apua ei estä joku sellainen, mitä olet jättänyt tekemättä.
Se, mitä luulet, että sinun pitää tehdä, pidättelee rukousvastausta, -
sillä jos ajattelee, että täytyy tehdä jotain, -
silloin se ei ole uskon vaan tekojen kautta.
Jeesus sanoi: "ainoastaan", sillä vastaus rukoukseen -
ei mitenkään liity siihen, mitä olet tehnyt.
Se liittyy kokonaan siihen, mitä Hän on tehnyt sinun edestäsi.
"Ainoastaan" merkitsee, että sinä uskot, että Hänen ristintyönsä riittää.
Kun rabbi tuli, Jeesus ei kehottanut häntä rukoilemaan, antamaan, -
huutamaan, itkemään tai mitään muutakaan, ainoastaan uskomaan.
Hän haastoi rabbia panemaan käyttöön substanssin, -
hengellisen välineen, joka hänen elämäänsä oli uskovana talletettu.
Ja se toimi. Rabbi uskoi ainoastaan, -
ja silloin Jeesus herätti hänen tyttärensä kuolleista.
Pyöräilijä tietää, että jos hän haluaa päästä jonnekin, hänen täytyy ajaa.
Se on hänen menetelmänsä. Hän ajaa.
Jeesus on antanut sinulle uskon, substanssin, hengellisen välineen, -
koska Hän tahtoo, että teet sillä jotain.
Uskovan menetelmä on uskova usko.
Jos se on uskovan menetelmä, se on sinunkin menetelmäsi.
Uskova uskoo.
Kuuntele. Rakentaja rakentaa, siivooja siivoaa, -
kirjoittaja kirjoittaa, johtaja johtaa, kääntäjä kääntää, -
opettaja opettaa ja uskova uskoo.
ANNA JEESUKSEN RAKKAUTTA MAAILMALLE -
TOMMY LILJA MINISTRIESIN KANSSA.
ANNA JEESUKSEN RAKKAUTTA MAAILMALLE -
TOMMYN JA KARENIN KANSSA.
EN IKINÄ PYSÄHDY
PUHUMME JEESUKSESTA
JEESUKSESTA
JEESUKSESTA, PUHUMME JEESUKSESTA
Seuraavaksi "Hetki Karenin kanssa". Vuosien kokemus terapeuttina -
on opettanut Karenille, miten tärkeää on sisäinen eheytyminen.
Mutta kuka Karen on?
Hän on syntynyt 1970-luvun alussa. Hän toimi aluksi kampaamoyrittäjänä.
Sitten hän opiskeli terapeutiksi.
Elämässä on ollut ylä- ja alamäkiä. Hänen on täytynyt taistella eteenpäin.
Karen oli leskenä pitkään. Hän luuli jo jäävänsä yksin.
Sitten Jumala tutustutti hänet Tommyyn, joka myös oli leski.
Nykyään he ovat naimisissa. Heillä on neljä aikuista lasta.
He elävät Etelä-Ruotsin rannikolla.
Heidän elämänsä päätavoite on viedä Jeesuksen rakkautta maailmalle.
Hei! Olen Karen.
Haluaisin jakaa asioita, joita olen oppinut ammattiterapeuttina.
Haluatko kohentaa mielenterveyttäsi?
Uskon, että voit.
Autan asiakkaitani menetelmällä, jota kutsutaan prosessoinniksi.
Se on vapauttavaa.
Prosessointi on toimintaa. Se on jotain, mitä tehdään aktiivisesti.
Jos sinulla on rohkeutta raottaa elämän ja tunteiden kantta -
ja alkaa käsitellä menneisyyden solmukohtia, -
silloin on vain voitettavaa.
Menneisyyden ratkaisemattomilla ongelmilla on näet taipumus -
nousta uudelleen pintaan suhteissa ja toiminnassa läpi elämän.
Kun ne käsitellään prosessoimalla, -
ihminen saa paitsi oivalluksia myös rauhaa ja sisäistä iloa.
Prosessointi koostuu kahdesta osasta: -
kivuliaasta asiasta puhumisesta ja tunnetilassa viipymisestä.
Siinä selvittää jotain emotionaalista, jotta vapautuu kivusta -
ja pääsee jatkamaan elämäänsä.
On tärkeää puhua siitä, mikä tekee kipeä.
Se on tapa päästä eroon kivusta, -
niin ettei se jää lukituksi sisimpään.
Joka kerta, kun kivusta puhuu, siitä lohkeaa aina palanen pois.
Siinä vapautuu energiaa, ja ihminen saa mahdollisuuden eheytyä.
Prosessoinnissa on neljä vaihetta.
Ensimmäinen on tunteen tunnistaminen.
Tunteet ovat viestinviejiä. Ne haluavat kertoa jotain.
Mitä tunne haluaa kertoa sinulle?
Toinen vaihe on tunteen arvioiminen.
Mikä sen aiheutti?
Miksi tunnen näin?
Onko minusta aiemmin tuntunut tältä?
Missä tilanteessa tunsin niin?
Kolmas vaihe on tunteen tutkiminen.
Etsi rohkeutta kohdata tunne ja tuntea se täydellisesti.
Anna tunteen viipyä, jotta se voidaan prosessoida kunnolla.
Omassa työssäni kutsun sitä tunteen kohtaamiseksi.
Kohtaa se suoraan ja käy se läpi, vaikka se tekisi kipeää.
Sellaista, mitä on jo tapahtunut, ei pysty muuttamaan. Tehty, mikä tehty.
Kohtaa se suoraan ja käy se läpi, vaikka se tekisi kipeää.
Sellaista, mitä on jo tapahtunut, ei pysty muuttamaan.
Tehty, mikä tehty.
Mutta prosessoimalla voi vaikuttaa menneisyyden tunteeseen.
Se on prosessoinnin tarkoitus, vapautua emotionaalisesti.
Neljäs ja viimeinen vaihe on se, -
että pääsee syntymään uusi, seesteinen, rauhallinen tunne.
Asiat, joiden annetaan jäädä käsittelemättä, -
voivat alkaa hallita elämää.
Ihmistä voivat hallita sisäiset käsittelemättömät tunteet, -
haavat ja käyttäytymismallit.
Jos hautaa tunteet sisälleen, -
kipu vain jatkuu.
Se saa ihmisen toimimaan ja reagoimaan alitajuntaisesti.
Me ihmiset olemme sellaisia.
Kun on kiinni menneisyydessä emotionaalisten haavojen kautta, -
ei enää tee päätöksiä sen pohjalta, kuka todellisuudessa on.
Sen sijaan hän tekee valintoja ja toimii tukahdutettujen tunteiden, -
kuten häpeän, syyllisyyden, eroahdistuksen, -
vihan tai pelon, pohjalta.
Häntä hallitsevat tunteet, -
ja ne voivat sitoa, rajoittaa ja satuttaa häntä ja muita ihmisiä.
Prosessointiin kuuluu psyyken kerrosten kuorimista pois -
ja menneisyyden kokemusten käsittelyä pala palalta.
Kontrolloivista asioista vapautuminen vie aikaa.
Ihminen ei käyttäydy tietyllä tavalla sattumalta.
Asioilla on syy―seuraussuhde.
Mutta nyt tiedät, miten pääsee eteenpäin.
Olet sen arvoinen, ja matkasi alkaa nyt.
Hei taas. Nyt vaihdan aihetta ja opetan yhdestä lempiaiheistani, -
näkymättömästä ulottuvuudesta.
Tänään puhun teille jatkuvasta konfliktista elämässämme.
Sitä käydään lihamme ja henkemme välillä.
Elämässäni oli joskus aika, -
jolloin olin aina täysin samaa mieltä itseni kanssa.
Se aika oli ennen uskoontuloani.
Minä olin synti.
Elin synnissä.
Halusin tehdä syntiä, ja suunnittelin synnintekoni.
Mutta heti kun tulin uskoon, minuun muutti sisäinen konflikti.
Sen jälkeen elämässäni on riehunut sota.
Mikä se on? Tiedäthän, -
se on sotaa synnin ja pyhän elämän välillä.
Aikaisemmin en tiennyt, mitä pyhä elämä on.
Kun Jeesus tuli elämääni, en enää halunnut tehdä syntiä.
Osa minusta haluaa edelleen silloin tällöin tehdä syntiä.
Osa minusta haluaa valita helpon reitin.
Osa minusta haluaa huijata minut lihan tekoihin.
Mutta kiitos Jumalan, en enää ole samaa mieltä lihani kanssa.
Ruumiissani on aktivoituna uusi laki, elämän hengen laki.
Tämä sisäinen konflikti jatkuu, niin kauan kuin elät ruumiissasi.
Paavalillakin oli sisäinen konflikti.
Hän oli hyvin rehellinen ja avoin kirjoittaessaan: -
"Sitä mitä minä tahdon tehdä, minä en tee, ja sitä mitä en tahdo tehdä, teen."
Paavali löysi keinon, jolla kukistaa vanha aatami.
Paavali löysi tien ulos manipuloinnista, -
kontrollinhalusta ja pelottelusta, -
ja se tie kulki Kristuksen ristin kautta.
Paavali otti vastaan täysin elämän hengen lain, -
niin että hänet julistettiin vanhurskaaksi, -
ei täydellisen elämän vaan armon takia.
Paavali ymmärsi, että vaikka ihminen lankeaa, -
häntä ei tuomita, sillä hän ei ole enää synnin ja kuoleman lain alla.
Ilmestys antoi Paavalille voiman voittaa liha -
ja valita elää Hengen mukaisesti.
Voima ja vahvuus, joka auttoi Paavalia -
saavuttamaan tarkoituksen ja tavoitteet, -
ei tullut hänen lihastaan vaan hänen hengestään.
Tuo Hengen työ tulee ihmisen uskosta.
Voima Paavalin elämässä oli usko Jumalan armoon.
Kun Paavali halusi saavuttaa jonkin päämäärän, -
muuttaa, vaikuttaa tai saada resursseja, -
hän ristiinnaulitsi lihansa. Hän kielsi lihan teot -
ja uskoi ainoastaan.
Usko on jotain, mitä sinulla on. Uskominen on jotain, mitä teet.
Niin kuin polkupyörä.
Polkupyörä on jotain, mitä sinulla on. Ajaminen on jotain, mitä teet.
Siinä konflikti sijaitsee. Liha ei halua, että ajat pyörälläsi.
Liha ei halua, että uskot, sillä kun uskot, -
että Jumala tekee työn ja kaikki kunnia kuuluu Hänelle, -
oma egosi ei saa mitään kunniaa.
Yksi vaikeimmista asioista, mitä voi tehdä, on se, -
että paineen alaisena pitää kiinni uskosta.
Mutta ole rohkealla mielellä. Olemme Jumalan lapsia.
Me elämme Pyhän Hengen voimassa.
Me tiedämme, ettei se ole väellä eikä inhimillisellä voimalla -
vaan Pyhällä Hengellä.
Muista. Mitä ikinä tapahtuukin, -
uskolla on aina ratkaisu.
Mutta liha ei pysy hiljaa.
Liha tarjoaa vaihtoehdon uskolle.
Se on konflikti, joka pitää voittaa.
Tiedän, että sinulla on kaikki, mitä voittamiseen tarvitaan, -
sillä tässä taistelussa olet enemmän kuin voittaja.
Olet Jumalan lapsi. Yksi tapa voittaa konflikti -
on pohtia päivittäin omaa käyttäytymistään -
ja verrata sitä Jeesuksen elämään ja käskyihin.
Sinulla on aina mahdollisuus vaihtaa väärät ajatukset Jeesuksen ajatuksiin.
Siinä menee aikaa, sillä se pitää tehdä yksi ajatus kerrallaan.
Jotkin ajatukset ovat itsepäisiä, -
mutta vaikka osa ajatuksista vastustelisi, -
nekin voidaan muuttaa.
Ajatusten vaihtamisen prosessi ei ikinä lopu, -
vaan se jatkuu läpi elämän.
Niin kuin vesi ei lakkaa virtaamasta joessa, tulee aina uusia ajatuksia.
Mielen uudistaminen ei tarkoita, että väärät ajatukset lakkaavat.
Ne voivat vaimeta hieman, mutta ne eivät koskaan lakkaa.
Se tarkoittaa, että ohjaat ajatusten virran uuteen uomaan.
Uomaan, joka seuloo ajatuksia niin kuin suodatin.
Se vertaa kaikkea, mitä tulee mieleen, Jumalan Sanaan.
Sen seurauksena yhä enemmän siitä, mitä sinusta tulee ulos, -
on sopusoinnussa Jumalan Sanan kanssa.
Se on mahtavaa. Sitä pitää tehdä päivittäin.
Työ on silti vaivan arvoista sen takia, miten paljon siitä saa.
Haluatko tietää näkymättömästä ulottuvuudesta lisää?
Kirjassaan "Näkymätön ulottuvuus" Tommy selittää -
yli 25 vuoden kokemuksellaan, miten hengellinen maailma toimii -
ja miten näkymättömät voimat tulevat maailmaamme -
ja vaikuttavat elämäämme, ajatuksiimme ja tekoihimme.
Tommy kertoo ensikosketuksestaan näkymättömään ulottuvuuteen -
ja oivalluksesta, että ne näkevät meidät, mutta me emme näe niitä.
Hän näyttää myös, miten voit vapauttaa itsesi ja läheisesi -
ja elää voittoisasti.
Tommy tarjoaa kirjaa 15 euron erikoishintaan.
Tilaa verkkosivuilta www.tommylilja.org.
Suomennos: Marianne Tenetz